Martha Sophia van der Walt | News | NWU | North-West University
Prof Marthie van der Walt, Opvoedingswetenskappe
Dit is onmoontlik vir onderwysers/dosente om al die kennis oor te dra wat nodig is vir 'n bepaalde ouderdomsgroep van leerders, voor- of indiens-onderwysers, of wat hulle dalk in die toekoms nodig kan kry, en aan die ander kant: wanneer hulle toegerus is met metakognitiewe kennis, strategieë en vaardighede – wat nie in onbruik kan raak nie – is hulle bemagtig om onafhanklike lewenslange leerders te word wat 'n taal het om oor hul eie kognisie te dink en vaardighede om hul eie denke/kognisie te bestuur.
Sy het ook die studie-oriëntasievraelys in Wiskunde (Maree et al., 1997) aangepas waarmee Graad 7- tot 12-leerders, hul wiskunde- en voorligtingsonderwysers aan die basiese beginsels van die effektiewe leer van Wiskunde bekend gestel word en op grond waarvan hulle aandag gevestig word op die belangrike rol van die omgewing, omstandighede en agtergrond waarin Wiskunde geleer word en waarin sukses behaal kan word. Die Basiese Wiskundevraelys in Wiskunde (Primêr) (BW(P)) en die Wiskundewoordeskatvraelys (Primêr) (MW(P)) is ontwerp om aanvullend tot die studie-oriëntasievraelys in Wiskunde (Primêr) (SOW(P)) te wees. Drie instrumente (d.i. die eenvoudige maar bruikbare SOW(P), die BW(P) en die MW (P) (of TriMATHS) wat oor goeie psigometriese eienskappe beskik en vir gebruik deur Graad 4- tot 7-leerders, is ontwikkel. TriMATHS is beskikbaar in Afrikaans, Engels, Setswana en Portugees (Jopie van Rooyen Vennote sielkundigetoetsverskaffers in Afrika info@jvrafrica.co.za)
Sy doen gereeld eweknie-evaluering van manuskripte vir publikasie in nasionale en internasionale tydskrifte, en sy het self al verskeie artikels en hoofstukke in boeke op nasionale en internasionale vlak gepubliseer. Sy is ook 'n mede-outeur van professionele handboeke vir skoolwiskunde. Sy is/was studieleier/promotor van verskeie meesters-en PhD-studente.
Sy is/was projekleier in verskeie nasionaal en internasionaal befondsde navorsingsprojekte, byvoorbeeld 'n navorsingsprojek vir opvoedkundige ontwerp: Dit gebruik aangepaste lesstudies om wiskunde-onderwysers se metakognitiewe denkvaardighede te fasiliteer (SANPAD-projek: 2011 tot Junie 2013). Haar navorsing het ook ten doel om by te dra tot die teorie-uitbouing in wiskunde-onderrig en leer. Tans is haar fokus is op metakognitiewe onderrig-leer in hoër onderwys.